Audiovizuálny fond

Audiovizuálny fond je verejnoprávna inštitúcia na podporu a rozvoj audiovizuálnej kultúry a priemyslu na Slovensku. Dňa 5. novembra 2008 bol schválený zákon o audiovizuálnom fonde, ktorý vstúpil do platnosti od 1. januára 2009. Fond nahradil grantový program Ministerstva kultúry a výrazne rozšíri možnosti aj zdroje podpory.

Audiovizuálny fond poskytuje finančné prostriedky autorom slovenských audiovizuálnych diel a výrobcom slovenských audiovizuálnych diel, osobám na obnovu a rozvoj technologickej základne určenej na výrobu a šírenie audiovizuálnych diel, na uskutočňovanie verejných kultúrnych podujatí v oblasti audiovizuálnej kultúry, na šírenie a prezentáciu audiovizuálnych diel. Fond tiež poskytuje štipendiá pre fyzické osoby, ktoré sa tvorivo alebo výskumne podieľajú na rozvoji audiovizuálnej kultúry a priemyslu na Slovensku.

 Hlavné ciele	
 trvalo udržateľný rozvoj audiovizuálnej kultúry a priemyslu na Slovensku
 stabilné finančné zdroje a efektívna administratíva
 transparentnosť a odbornosť v poskytovaní podpory

 Podpora 
Audiovizuálny fond finančne podporuje:
 tvorbu, vývoj, príprav realizácie a výrobu slovenských audiovizuálnych diel
 tvorbu, vývoj, prípravu realizácie a výrobu hraných, dokumentárnych alebo animovaných slovenských kinematografických diel
 distribúciu, propagáciu a marketingovú podporu audiovizuálnych diel
 realizáciu a distribúciu koprodukčných kinematografických diel, v ktorých má slovenský producent koprodukčný podiel
 festivaly, prehliadky a iné kultúrne aktivity a činnosti subjektov pôsobiacich v oblasti audiovízie a kinematografie na Slovensku a prezentácie a propagácie slovenských audiovizuálnych diel
 vydania a rozširovania periodických publikácií a neperiodických publikácií z oblasti audiovízie a kinematografie
 rozvoj technológií v oblasti výroby, rozširovanie, uvádzanie na verejnosť a uchovávanie audiovizuálnych diel na Slovensku
 rozvoj vzdelávania a odborný výskum v oblasti audiovizuálnej kultúry a filmového umenia
 workshopy a tréningy pre profesionálov v audiovízii

 Spôsob podpory 
Audiovizuálny fond poskytuje finančnú podporu vo forme:
 dotácie
 štipendia
 pôžičky

 Finančné zdroje 
Základom zdrojov fondu je spojenie verejných financií (štátny rozpočet) a príspevkov od neštátnych subjektov, ktoré vo svojom podnikaní používajú audiovizuálne diela:
 verejnoprávna televízia (5 % z príjmov za reklamu a telenákup),
 súkromné televízie (2% z príjmov za reklamu a telenákup),
 prevádzkovatelia kín (0,03 EUR za každú predanú vstupenku),
 distributéri audiovizuálnych diel (1% z príjmov za distribúciu audiovizuálnych diel okrem príjmov z kín),
 prevádzkovatelia retransmisie (1% z príjmov za poskytovanie retransmisie).
Platí pritom zásada, že príspevok štátu nesmie byť nižší ako celková suma príspevkov od neštátnych subjektov.

 Orgány fondu 
Základom rozdelenia právomocí je štruktúra orgánov fondu:

 Rada 
Rada má deväť členov (z toho jeden predseda a podpredseda), ktorých vymenúva a odvoláva minister kultúry Slovenskej republiky. Funkčné obdobie vymenovaného člena rady je šesť rokov. Rada je štatutárnym orgánom fondu, koná v jeho mene a rozhoduje o všetkých záležitostiach fondu, ktoré nie sú vyhradené do pôsobnosti riaditeľa alebo dozornej komisie. Rozhoduje najmä o strategických cieľoch, prioritách a kritériách podpory, aj o spôsobe jej poskytovania. Rovnomerné zastúpenie v rade majú všetci prispievatelia, príjemcovia podpory a ministerstvo kultúry.

 Zloženie rady a členstvo v rade 
 Miloslav Lutherpredseda rady, za oblasť tvorby slovenských audiovizuálnych diel, členom od 30.03.2009 do 29.03.2015
 Robert Ťavodapodpredseda rady, za oblasť poskytovania retransmisie, členom od 30.03.2009 do 29.03.2015
 Ľubomír Čechovičza oblasť nezávislých producentov v audiovízii, členom od 19.09.2011 do 18.09. 2017
 Ľuba Féglováza oblasť distribúcie audiovizuálnych diel, členkou od 25.01.2011 do 24.01.2016
 Marta Gajdošíkováza oblasť televízneho vysielania vysielateľom zriadeným zákonom, členkou od 30.03.2009 do 29.03.2015
 Tomáš Kamenecza oblasť televízneho vysielania vysielateľmi oprávnenými vysielať na základe licencie, členom od 30.03.2009 do 29.03.2015
 Petronela Kolevskáza oblasť nezávislých producentov v audiovízii, členkou od 30.03.2009 do 29.03.2015
 Jelena Paštékováza oblasť tvorby slovenských audiovizuálnych diel, členkou od 30.03.2009 do 29.03.2015
 Anton Škrekočlenom od 30.07.2012 do 29.07.2018

 Dozorná komisia 
Dozorná komisia je samosprávnym kontrolným orgánom fondu, ktorý najmä dohliada na výkon činnosti fondu podľa príslušných právnych predpisov a vnútorných predpisov fondu a ktorý vykonáva pravidelnú kontrolu riadneho a účelného hospodárenia fondu, účelného rozdeľovania zdrojov fondu a nakladania s majetkom fondu. Má troch členov, z ktorých dvoch volí rada a jedného menuje minister kultúry.

 Zloženie dozornej komisie Audiovizuálneho fondu 
 Ivana Magdolenová Joríkovápredsedníčka, funkčné obdobie od 10.10.2011 do 09.10.2015
 Ivan Peschl, funkčné obdobie od 27.08.2009 do 26.08.2017
 Ľubica Vondrová, funkčné obdobie od 27.08.2009 do 26.08.2017

 Riaditeľ 
Riaditeľ je výkonným orgánom fondu, ktorý riadi jeho činnosť a koná v jeho mene v rozsahu poverenia radou a rozhoduje o všetkých veciach v pôsobnosti fondu, ktoré nie sú podľa zákona vyhradené do výlučnej pôsobnosti rady alebo dozornej komisie. Pôsobnosť riaditeľa je určená zákonom a poverením rady.
 Rada Audiovizuálneho fondu dňa 7. mája 2009 zvolila doc. PhDr. Martina Šmatláka za riaditeľa Audiovizuálneho fondu na funkčné obdobie piatich rokov, ktoré sa začalo dňom zvolenia.
 Rada Audiovizuálneho fondu dňa 29. apríla 2014 zvolila Doc. PhDr. Martina Šmatláka za riaditeľa Audiovizuálneho fondu na ďalšie päťročné funkčné obdobie.

 Odborné komisie 	
 Odborné komisie sú poradnými orgánmi fondu, zriaďujú sa za účelom odborného, transparentného a nezávislého posúdenia každej žiadosti o poskytnutie finančných prostriedkov fondu.
 Posudzujú jednotlivé žiadosti a vydávajú záväzné stanovisko pre výšku a formu poskytnutia podpory. Je to praktický výkon podpornej činnosti fondu. Rozdelenie finančných prostriedkov fondu na konkrétne projekty je výsledkom práce odborných komisií a ich členov (členov vymenúva rada). Je to zároveň aj ich odborná zodpovednosť voči verejnosti za to, čo v audiovízii na Slovensku vznikne s podporou verejných zdrojov.
 Základný počet členov jednotlivých odborných komisií, ktorí sa zúčastňujú na hodnotení žiadostí, je určený v štruktúre podpornej činnosti fondu. Konkrétne zloženie každej odbornej komisie zohľadňuje zastúpenie všetkých jednotlivých odborno-profesijných skupín. To je zárukou komplexného posúdenia žiadostí podľa určených hodnotiacich kritérií.

 Zdroje 

 Šmatlák, Martin, Čo prinesie zákon o Audiovizuálnom fonde?. In: Film.sk, 2008, č. 10, s. 30-31.
 http://www.avf.sk/home.aspx
 http://www.avf.sk/Libraries/Z%C3%A1kony_a_predpisy/Zakon_516_2008_AVF_uplne_znenie_k_1_1_2014.sflb.ashx

Kategória:Inštitúcie na Slovensku